CELEX: C2007/199/79
Language: hu
Date: 2007-08-25 00:00:00
Title: T-223/07. P. sz. ügy: A Közszolgálati Törvényszék F-82/05 sz., Thierry kontra Bizottság ügyben 2007. április 16-án hozott ítélete ellen Michel Thierry által 2007. június 27-én benyújtott fellebbezés

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/42
            
         A Közszolgálati Törvényszék F-82/05 sz., Thierry kontra Bizottság ügyben 2007. április 16-án hozott ítélete ellen Michel Thierry által 2007. június 27-én benyújtott fellebbezés
   (T-223/07. P. sz. ügy)
   (2007/C 199/79)
   Az eljárás nyelve: francia
   Felek
   
      Fellebbező: Michel Thierry (Howald, Luxemburgi Nagyhercegség) (képviselő: F. Frabetti, ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság semmisítse meg a Közszolgálati Törvényszék F-82/05. sz. ügyben 2007. április 16-án hozott végzését, amelyet a fellebbezőnek 2007. április 17-én kézbesítettek;
            
         
               —
            
            
               Az Elsőfokú Bíróság adjon helyt a fellebbező által az első fokon benyújtott kérelmének, és ennek megfelelően nyilvánítsa elfogadhatónak és megalapozottnak a fellebbezést az F-82/05. sz. ügyben;
            
         
               —
            
            
               Az Elsőfokú Bíróság másodlagosan utalja vissza az ügyet a Közszolgálati Törvényszékhez;
            
         
               —
            
            
               Az Elsőfokú Bíróság rendelkezzen a költségekről, a készkiadásokról, valamint a díjakról, és a Bizottságot kötelezze ezek viselésére.
            
         Jogalapok és fontosabb érvek
   A fellebbező fellebbezésében a Közszolgálati Törvényszék ítéletének megsemmisítését kéri, amely részben mint nyilvánvalóan elfogadhatatlant, részben pedig mint nyilvánvalóan alaptalant elutasította keresetét, amelynek tárgya a 2004-es előléptetési időszakban A5 besorolási fokozatba előléptetett tisztviselők listájának abban a részében történő megsemmisítése, amelyben az nem tartalmazza a felperes nevét.
   Fellebbezésének alátámasztására a fellebbező értelmezési és ténybeli értékelési hibára hivatkozik, amely a Törvényszék által állítólag elkövetett eljárási jogszabálysértéshez és téves jogalkalmazáshoz vezetett, mivel a Közszolgálati Törvényszék nem adott helyt a fellebbező válaszában szereplő kérelmének, amely a fellebbező részlege egy alkalmazottjának meghallgatására irányult.